
Быел Татарстанда 31 дәүләт программасы гамәлгә ашырыла. Агымдагы елга дәүләт программаларын финанслауның планлаштырылган күләме 254,6 млрд сум тәшкил итә. Бу хакта бүген ТР Министрлар Кабинетында узган брифингта Татарстан Республикасы Премьер-министры Алексей Песошин хәбәр итте.

Бүген Иннополиста Татарстан Республикасы Президенты Рөстәм Миңнеханов һәм «Яндекс» компаниясенең Россиядәге генераль директоры Елена Бунина республикада пилотсыз транспорт үстерү турында килешү имзаладылар. Документ ИТ-шәһәрдә автомобиль йөрү өчен сынау зонасы булдыруны күз алдында тота. Иннополис – Европада көндәлек транспортта йөрүләр өчен файдаланылучы беренче шәһәр.

Бүген Татарстан Республикасы Президенты Рөстәм Миңнеханов Иннополиска эш сәфәре кыла. Фәнни шәһәрчектә ТР Президенты Иннополис Университетында укулар тәмамлануга һәм яңа студентларны алуга багышланган тантанада катнашты.

Чарада шулай ук Иннополис Университеты Күзәтүчеләр советы рәисе Николай Никифоров, Татарстан Республикасы Премьер-министры урынбасары – Татарстан Республикасы мәгълүматлаштыру һәм элемтә министры Роман Шәйхетдинов, Иннополис Университеты директоры Кирилл Семенихин да катнашты.

Бүген Татарстан Республикасы Президенты Рөстәм Миңнеханов Казанның «Молодая гвардия» һәм «Пламя» балаларны савыктыру лагерьларында булды.

ТР Президентын Татарстан вице-премьеры Ләйлә Фазлыева, Татарстан Республикасы яшьләр эшләре министры Дамир Фәттахов, Казан мэры Илсур Метшин һәм башкалар озата йөрде.

Бүген Татарстан Республикасы Президенты Рөстәм Миңнеханов V Студентлар мәгариф форумында катнашучылар белән аралашты.

Чара Югары Ослан муниципаль районында узды.

Форумны оештыручы – Татарстан Республикасы Хөкүмәте ярдәме белән «Татарстан Республикасы Студентлар лигасы» төбәк яшьләр иҗтимагый оешмасы.

Студентлар мәгариф форумы – Татарстан студентлары проекты, ул 2014 елдан бирле уздырыла.

Бүген Татарстан Республикасы Президенты Рөстәм Миңнеханов «РЖД» ААҖ генераль директоры урынбасары – баш инженеры Сергей Кобзев белән очрашты.

Очрашу Казан Кремлендә узды.

Очрашуда Татарстан Республикасы юллар хуҗалыгы һәм транспорт министры Ленар Сафин да катнашты.

Нык гаилә – илебез нигезе, төбәкләр нигезе. Иң яхшы гаиләләр мисалында без ничек дус-тату яшәргә, балаларыңны яратырга һәм тардицияләрне сакларга кирәклеген күрсәтергә телибез. Бүген бу хакта Татарстан Республикасы Президенты Рөстәм Миңнеханов республиканың иң яхшы гаиләләре хөрмәтенә уздырылган кабул итү тантанасында хәбәр итте.

Казан Кремлендәге бу тантана Татарстан Республикасы Президенты Рөстәм Миңнеханов һәм аның хатыны Гөлсинә Мңнеханова исеменнән уздырылды.

Бүген Казанда Казансу акваториясе өстендә Red Bull Air Race авиаузышлары буенча дөнья чемпионатының чираттагы этабы башланып китте. Төп күзәтү урыны «Казан» гаилә үзәге булды.

Ярышларны Татарстан Республикасы Президенты Рөстәм Миңнеханов, Федераль һава транспорты агентлыгы җитәкчесе Александр Нерадько, Red Bull Air Race генераль директоры Эгенрик Вольф, Татарстан Республикасы спорт министры Владимир Леонов карадылар.

Бүген «Зөя таулары» гольф-клубы территориясендә гольф буенча Татарстан Республикасы Президенты Кубогына 8 нче хәйрия турнирын ачу тантанасы узды.

Чарада Татарстан Республикасы Президенты Рөстәм Миңнеханов, Төркия Республикасы Тышкы эшләр министры Мәүлет Чавушоглу, Россия Гольф ассоциациясе президенты Виктор Христенко һәм башкалар катнашты.

Бүген Төркия Республикасы тышкы эшләр министры Мәүлет Чавушоглу Казанга эшлекле сәфәре кысаларында Татарстан Премьер-министры урынбасары-ТР Министрлар Кабинеты Аппараты җитәкчесе Шамил Гафаров озатуында Казанның "Истанбул" паркында булдылар.
Рәсми Татарстан